TEAMG เซ็นรับงานใหม่ 5 โครงการ มูลค่ากว่าพันลบ.
TEAMG เซ็นรับงานใหม่ 5 โครงการ มูลค่ากว่าพันลบ.
TEAMG เซ็นรับงานใหม่ 5 โครงการ มูลค่ากว่าพันลบ.
9 เม.ย. 2563

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ระบุว่า บริษัทลงนามสัญญาโครงการใหม่ที่สำคัญ ในเดือนกุมภาพันธ์ – เดือนเมษายน 2563 รวม 5 โครงการ มีมูลค่างานรวมประมาณ 1,041.24 ล้านบาท (ไม่รวมภาษีมูลค่าเพิ่ม) ประกอบด้วย
1.สัญญาจ้างที่ปรึกษาควบคุมการก่อสร้างโครงการรถไฟความเร็วสูงเชื่อมสามสนามบิน โดยบริษัท และบริษัทย่อยของบริษัท ได้แก่ บริษัท ทีแอลที คอนซัลแตนส์ จำกัด บริษัท ทีม เอสคิว จำกัด และบริษัท วิศวกรรมธรณีและฐานราก จำกัด โดยมีสำนักงานคณะกรรมการนโยบายเขตพัฒนาพิเศษภาคตะวันออก เป็นผู้ว่าจ้าง มีระยะเวลาดำเนินการ 68 เดือน
2.สัญญาจ้างที่ปรึกษาประจำเพื่อสำรวจและออกแบบ ศึกษารายละเอียดเบื้องต้น วิเคราะห์ และ ประเมินผล สำหรับการดำเนินการปรับปรุงและแก้ไขปัญหาบนทางหลวงพิเศษระหว่างเมือง ของกรมทางหลวง มีระยะเวลาดำเนินการ 240 วัน
3.สัญญาจ้างโครงการจัดหาและติดตั้งเครื่องมือตรวจวัดพฤติกรรมเขื่อนห้วยทา ตำบลบักดอง อำเภอขุนหาญ จังหวัดศรีสะเกษ โดยบริษัท วิศวกรรมธรณีและฐานราก จำกัด ซึ่งเป็นบริษัทย่อย ขณะที่มีกรมชลประทาน เป็นผู้ว่าจ้าง มีระยะเวลาดำเนินการ 180 วัน
4.สัญญาจ้างโครงการจัดหาและติดตั้งเครื่องมือตรวจวัดพฤติกรรมเขื่อนแบบอัตโนมัติอ่างเก็บน้ำห้วยค้อ ตำบลเขวาไร่ อำเภอนาเชือก จังหวัดมหาสารคาม โดยบริษัท วิศวกรรมธรณีและฐานราก จำกัด  มีกรมชลประทาน เป็นผู้ว่าจ้าง มีระยะเวลาดำเนินการ 180 วัน
5.สัญญาจ้างโครงการจัดหาและติดตั้งเครื่องมือตรวจวัดพฤติกรรมเขื่อนแบบอัตโนมัติอ่างเก็บน้ำบ้านเพชร ตำบลบ้านเพชร อำเภอภูเขียว จังหวัดชัยภูมิ โดยบริษัท วิศวกรรมธรณีและฐานราก จำกัด โดยมีกรมชลประทาน เป็นผู้ว่าจ้าง มีระยะเวลาดำเนินการ 180 วัน